Gints Zilbalodis

Gints Zilbalodis (dzimis ) ir latviešu animācijas filmu veidotājs. Vislabāk zināms ar filmām "Projām" un "Straume".

 Dzīvesgājums 
Dzimis 1994. gada 13. aprīlī gleznotājas Daces Zēģeles un dizainera Ginta Zilbaloža ģimenē. 2014. gadā absolvēja mācības multimediju dizaina specialitātē Jaņa Rozentāla Rīgas mākslas vidusskolā.Animators Gints Zilbalodis: Visu darīt pa savam nra.lv 2019. gada 17. oktobrī Veidoja dažādus reklāmas klipus (Labo darbu nedēļa, Nordea, Blindsave, Helico Aerospace industries).

 Filmas 
2015. gadā īsfilma "Prioritātes" ieguva balvu kā labākā animācijas filma Japānas dabas filmu festivālā, bet "Oāze" (2017) Nacionālajā filmu festivālā "Lielais Kristaps" ieguva žūrijas speciālbalvu.

Pēc vairāku animācijas īsfilmu režijas Zilbalodis 2019. gadā izlaida debijas animācijas spēlfilmu "Projām", kurai pats bija scenārists, režisors un komponists. "Projām" saņēma balvu Ansī Starptautiskajā animācijas filmu festivālā un nomināciju Ennijas balvai par izciliem sasniegumiem spēlfilmas mūzikas jomā.

Zilbaloža otrā pilnmetrāžas animācijas filma "Straume" piedalījās 2024. gada Kannu kinofestivāla sadaļā Un Certain Regard. Filma ieguva Eiropas Kino balvu "Labākā Eiropas animācijas filma". 2025. gada janvārī filma "Straume" saņēma Zelta globusa balvu kategorijā "Labākā animācijas filma", kļūstot par pirmo Latvijas filmu, kas ieguvusi šo balvu. 2025. gada 23. janvārī to nominēja kā kandidāti 97. Kinoakadēmijas balvai kategorijās "Labākā animācijas filma" un "Labākā starptautiskā spēlfilma". "Straume" ir pirmā Latvijā tapusī filma, kas nominēta Amerikas Kinoakadēmijas balvai. Balva kategorijā "Labākā animācijas filma" arī tika iegūta, kļūstot par pirmo filmu no Latvijas, kas ieguvusi Amerikas Kinoakadēmijas balvu.

2024. gada novembrī G. Zilbalodim piešķīra Rīgas domes balvu "Gada rīdzinieks 2024", bet decembrī G. Zilbalodis atzīts par 2024. gada Eiropas cilvēku Latvijā. 2025. gada 4. maijā Zilbalodim piešķirts Triju Zvaigžņu ordenis (III šķira, komandieris).

 Filmogrāfija 
 Gads Nosaukums Piezīmes 2010 "Steiga" īsfilma 2012 "Aqua" īsfilma 2012 "Skaidrība" īsfilma 2014 "Sekotāji" īsfilma 2014 "Prioritātes" īsfilma 2015 "Nedzirdams" īsfilma 2017 "Oāze" īsfilma 2019 "Projām" animācijas filma 2024 "Straume" animācijas filma

 Balvas un nominācijas 
 Gads Balva Kategorija Filma Rezultāts Atsauce 2019Ansī Starptautiskais animācijas filmu festivāls Contrechamps balva labākajai pilnmetrāžas filmai "Projām"  Lielā Kristapa balva Labākā animācijas filma  Strasbūras Eiropas fantastikas filmu festivāls Labākā animācijas pilnmetrāžas filma  Labākā Eiropas fantastikas pilnmetrāžas filma  2020 Ennijas balva Par izciliem sasniegumiem spēlfilmas mūzikas jomā  Viļņas starptautiskais kinofestivāls Sadaļa "Jauna Eiropa — jauni vārdi"  2024 Ansī Starptautiskais animācijas filmu festivāls Labākā filma "Straume"  Kannu kinofestivāls Un Certain Regard Zelta globusa balvaLabākā animācijas filmaLielā Kristapa balvaLabākā animācijas filmaAmerikas Kinoakadēmijas balvaLabākā animācijas filma

 Atsauces 

 Ārējās saites 

 Gints Zilbalodis vietnē ''filmas.lv

Kategorija:1994. gadā dzimušie
Kategorija:Latviešu kinorežisori
Kategorija:Latviešu animatori
Kategorija:Eiropas Gada cilvēki Latvijā
Kategorija:Triju Zvaigžņu ordeņa komandieri
Kategorija:Eiropas Kino balvas ieguvēji